{ 461 ) 



bien vaincre , car par courtoisie retient on ses amis se il sont bon. 

 — Ne doutés à faire pour autrui ki grant chose demande, car par tel 

 chose joint grasce amis ensamble. — N'esmouvcs jà tenche contre 

 chelui ki par amours est joins à vous, car yre engenre haine et con- 

 corde nourrisl amour. — Se vos moutalens vous cmbat en ire pour 

 lemesfaitde vos serjans, soies atcmpres de vous mcisraes par coi vous 

 soies deboinaires as vostres. — Donnés à la fois.... en souffrant 

 chelui sour cui vous ariés bien pooir, car en toutes bonnes meurs» 

 pascienche est la grande vertus. — Donnés à la fois courtoisement à 

 manjier et reconnissiés et tenés chièrs vos amis, et combien ke vous 

 soyés bon eure, soyés tousjours prochain à vous meismes. — Nus 

 roiames n'est si pourfitables ke aquerre par mérite amis. — Se vous 

 estes ires , n'estrivés pas de chose doutable , car ire empeeche si le 

 corage ke il ne puet veoir la vérité de la besoigne. — N'espargniés 

 pas à despendre, quant tens et lius et occoisons le demande. — 

 Fuies outrage et soyés liés en petit bien ; car ke menre est la rivière 

 plus seurement va la nés. — Soyés saiges de celer chou dont vo com- 

 paignon pueent avoir hontage , par coi pluisour ne blasment chou ki 

 à vous seul desplaidt. — Ne cuidiés pas ke les gens gaaignent lour 

 mesfais en chou kc il ne sont descouvert, car enauchun tans sont 

 il couvert et en auchun tans aperent. — N'aies en despit vertu de 

 petit cors, car maintes fois avient ke chil sourmonte par consel à cui 

 nature n'a pas forche donnée. — Ne contrestés pas en tans et en liu 

 à chelui ki n'est pas ingaus à vous , car on voit souvent chelui vaincu 

 kl autre foi a vaincu. — N'estri\i;ps jà sans raison contre vostre con- 

 nissable, car par petites paroUes voit-on souvent cioistre grant noise. 

 — Soyés de fort corage se vous perdes à tort vostre queriele , car 



souvent avient ke cil n'a pas longe joie ki par faus juge gaaigne. 



De courons passée ne racontés ja mesdit, car ramentevoir blasme 

 apriès fenchon est œvre de malvais. —Ne vous loésjà ne blasmés, 

 car cest coutume de fol cui vainne gloire demainne. — Se vous avés 

 assés à despendre, usés atempreement, car petit à petit s'escoule 

 chou ke on a aquis longement. — Fuies luxure et avarisce, car che sont 

 choses contraires à bonne renoumée. — Ne créés pas les raporteurs 

 souvent de parolles , car par chou est il si poi de foi ke les gens 

 parollent plus ke il ne deveroient. — Se vous buvés trop n'en 



